CELEX: 62012TN0317
Language: sl
Date: 2012-07-11 00:00:00
Title: Zadeva T-317/12: Tožba, vložena 11. julija 2012 – Holcim (Romunija) proti Evropski komisiji

22.9.2012   
            
            
               SL
            
            
               Uradni list Evropske unije
            
            
               C 287/31
            
         Tožba, vložena 11. julija 2012 – Holcim (Romunija) proti Evropski komisiji
   (Zadeva T-317/12)
   2012/C 287/59
   Jezik postopka: angleščina
   
      Stranki
   
   
      Tožeča stranka: Holcim (Romunija) SA (Bukarešta, Romunija) (zastopnik: L. Arnauts, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               toženi stranki naloži, da tožeči stranki plača tržno vrednost domnevno ukradenih Evropskih emisijskih kuponov, ki do dneva izdaje sodbe ne bodo povrnjeni, po njihovi tržni ceni, skupaj z 8-odstotnimi letnimi obrestmi, štetimi od 16. novembra 2010;
            
         
               —
            
            
               toženi stranki naloži plačilo stroškov postopka; in
            
         
               —
            
            
               sodbo razglasi za izvršljivo.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja en tožbeni razlog:
   
               —
            
            
               Odgovornost Evropske unije za nezakonite odločitve Evropske komisije, ki so:
               
                           (a)
                        
                        
                           napačna razlaga člena 10(1) Uredbe Komisije (ES) št. 2216/2004 z dne 21. decembra 2004 za standardiziran in zavarovan sistem registrov v skladu z Direktivo 2003/87/ES Evropskega parlamenta in Sveta ter Odločbo 280/2004/ES Evropskega parlamenta in Sveta (UL L 386, str. 1);
                        
                     
                           (b)
                        
                        
                           kršitev člena 20 Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (UL L 275, str. 32);
                        
                     
                           (c)
                        
                        
                           kršitev več splošnih pravnih načel (načela sorazmernosti in varstva zaupanja v pravo, dolžnosti skrbnega ravnanja, pravice do učinkovitega sodnega varstva glede spoštovanja lastninske pravice), s tem da se je odločila, da ne razkrije oziroma ne dovoli razkritja kraja ukradenih Evropskih emisijskih kuponov v okviru sistema Evropske unije za trgovanje z emisijami.